CELEX: 31986D0607
Language: el
Date: 1986-12-01 00:00:00
Title: 86/607/ΕΟΚ: Απόφαση της Επιτροπής της 1ης Δεκεμβρίου 1986 για την τροποποίηση της απόφασης 86/301/ΕΟΚ περί παροχής αδείας στα κράτη μέλη να εγκρίνουν προσωρινά την εμπορία δασικού πολλαπλασιαστικού υλικού το οποίο δεν ανταποκρίνεται στις απαιτήσεις της οδηγίας 66/404/ΕΟΚ του Συμβουλίου

Avis juridique important

|

31986D0607

86/607/ΕΟΚ: Απόφαση της Επιτροπής της 1ης Δεκεμβρίου 1986 για την τροποποίηση της απόφασης 86/301/ΕΟΚ περί παροχής αδείας στα κράτη μέλη να εγκρίνουν προσωρινά την εμπορία δασικού πολλαπλασιαστικού υλικού το οποίο δεν ανταποκρίνεται στις απαιτήσεις της οδηγίας 66/404/ΕΟΚ του Συμβουλίου  

Επίσημη Εφημερίδα αριθ. L 355 της 16/12/1986 σ. 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Δεκεμβρίου 1986  για την τροποποίηση της απόφασης 86/301/ΕΟΚ περί παροχής αδείας στα κράτη μέλη να εγκρίνουν προσωρινά την εμπορία δασικού πολλαπλασιαστικού υλικού το οποίο δεν ανταποκρίνεται στις απαιτήσεις της οδηγίας 66/404/ΕΟΚ του Συμβουλίου  (86/607/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/404/ΕΟΚ του Συμβουλίου της 14ης Ιουνίου 1966, περί της εμπορίας του δασικού πολλαπλασιαστικού υλικού (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 15 παράγραφος 1,  την αίτηση που υπέβαλε η Ομοσπονδιακή Δημοκρατία της Γερμανίας,  Εκτιμώντας:  ότι, σε όλα τα κράτη μέλη, η παραγωγή δασικού πολλαπλασιαστικού υλικού είναι σήμερα ελλειμματική και ως εκ τούτου, ο εφοδιασμός τους σε πολλαπλασιαστικό υλικό, το οποίο να ανταποκρίνεται στις απαιτήσεις της οδηγίας 66/404/ΕΟΚ, δεν είναι δυνατός·  ότι, πολύ περισσότερο, οι τρίτες χώρες δεν είναι σε θέση να παρέχουν επαρκείς ποσότητες πολλαπλασιαστικού υλικού του εν λόγω είδους το οποίο να παρουσιάζει τις ίδιες εγγυήσεις με το πολλαπλασιαστικό υλικό που παράγεται στην Κοινότητα και το οποίο να ανταποκρίνεται στις διατάξεις της προαναφερόμενης οδηγίας·  ότι με την απόφαση 86/301/ΕΟΚ (3), η Επιτροπή παρέχει την άδεια στα κράτη μέλη να εγκρίνουν προσωρινά την εμπορία δασικού πολλαπλασιαστικού υλικού που υπόκειται σε περιορισμένες απαιτήσεις·  ότι έχει αποδειχθεί ότι αυτή η παροχή αδείας δεν επαρκεί για την κάλυψη των αναγκών της Ομοσπονδιακής Δημοκρατίας της Γερμανίας·  ότι πρέπει να παρασχεθεί προσωρινή άδεια στην Ομοσπονδιακή Δημοκρατία της Γερμανίας, να εγκρίνει επίσης την εμπορία στην επικράτεια της των φυτών του quercus pedunculata ehrh., που παράγονται στην Λαϊκή Δημοκρατία της Γερμανίας, από σπόρους προς σπορά που υπόκεινται σε περιορισμένες απαιτήσεις, όσον αφορά την καταγωγή και των σπόρων προς σπορά του pinus strobus l., που παράγονται στην Ομοσπονδιακή Δημοκρατία της Γερμανίας και υπόκεινται σε περιορισμένες απαιτήσεις όσον αφορά την καταγωγή·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 86/301/ΕΟΚ τροποποιείται ως εξής:  1. Προστίθεται το ακόλουθο άρθρο 2α:  «Άρθρο 2α  Παρέχεται η άδεια στην Ομοσπονδιακή Δημοκρατία της Γερμανίας, υπό τον όρο ότι θα παρέχεται η πιστοποίηση που αναφέρεται στο άρθρο 3, ως προς τον τόπο προέλευσης των σπόρων προς σπορά, να εγκρίνει στην επικράτειά της την εμπορία φυτών του quercus pedunculata ehrh., που παράγονται από σπόρους προς σπορά που υπόκεινται σε περιορισμένες απαιτήσεις, όσον αφορά την καταγωγή, εφόσον πληρούνται οι ακόλουθοι όροι:  i) τα φυτά του quercus pedunculata ehrh. προέρχονται από τη Λαϊκή Δημοκρατία της Γερμανίας,  ii) ο αριθμός των φυτών δεν υπερβαίνει τα 3 500 000.»  2. Οι λέξεις «και στο άρθρο 2» της δεύτερης φράσης του άρθρου 4 αντικαθίσταται από τις ακόλουθες λέξεις: «στο άρθρο 2 και στο άρθρο 2α».  3. Στην στήλη «pinus strobus l.» του παραρτήματος η ένδειξη «Δ » προστίθεται στον τίτλο «Δ».  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 1 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 125 της 11. 7. 1966, σ. 2326/66.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 189 της 11. 7. 1986, σ. 43.